Iemand in jou huis het Covid-19, hoe nou?(Argieffoto: Unsplash) Ligter gevalle van Covid-19 kan tuis behandel word deur jouself onmiddellik te isoleer van die res van die mense in jou huis. Wanneer jy begin sleg voel, moet jy jouself onmiddellik in ŉ kamer, buitekamer of woonwa in isolasie plaas, selfs al het jy nog nie die resultate van jou Covid-19-toets ontvang nie. Maroela Media het vroeër berig dat mense op sowat die vyfde dag nadat die virus opgedoen is, simptome begin toon en teen sowat die agtste dag sal weet of dit ŉ ernstige geval is of nie. Mense wat die virus slegs in ŉ ligte graad opdoen en oor die algemeen gesond is, kan tuis in isolasie behandel word. Indien dit onvermydelik is om ander mense in die huis te hê, volg die wenke hierna om die virus tuis te beveg. Hierdie wenke kan jou help om jou huismense veiliger te hou. Dit bly egter uiters belangrik om voorsorg te tref om niemand anders aan te steek nie, aangesien ŉ mens nie weet wie ŉ hoërisikogeval kan wees nie. Dit is belangrik om vir minstens 10 dae ná die eerste simptome verskyn het in isolasie van die buitewêreld te leef. Healthline stel voor dat jy kos eet wat jou liggaam die nodige energie en voedingstowwe gee wat dit nodig het om te funksioneer. Eet kossoorte soos: